Gandia se suma a la campanya per declarar el Dia Mundial del xicotet comerç
13 novembre 2019

## Gandia se suma a la campanya per declarar el Dia Mundial del xicotet comerç13 novembre 2019Última actualització: 14 juliol 2025

![](../gestion/img/_AO_2084-copia.jpg)  
  

El govern municipal de Gandia i els partits representats al consistori han escenificat aquest matí el seu suport a la iniciativa posada en marxa per la Confederació Empresarial de la Comunitat Valenciana que pretén recollir suports perquè es declare el Dia Mundial del xicotet comerç.  
  
L'alcaldessa de Gandia, **Diana Morant** ha declarat que "_hui reivindiquem que la ciutat de Gandia creu en el xicotet comerç i el considera com un element necessari i identitari de la ciutat. Gandia no s'entendria sense el seu xicotet comerç perquè manté a moltes famílies i dona vida a les barriades"" Des d'ací volem demanar que aquest suport es transforme en la compra al xicotet comerç que ha d'afrontar un món globalitzat on les formes de consum estan canviant i que ja està realitzant un esforç important per adaptar-se i modernitzar-se_".  
  
El president de la Cooperativa de Comerciants de Centre Històric, **Pedro Izquierdo** ha manifestat el seu agraïment al consistori pel suport brindat per desenvolupar la campanya. "_Aquesta campanya pretén crear el Dia del xicotet comerç i per a això s'ha creat una plataforma de votació" "Aquest tipus de comerç li dóna vida als carrers i genera ocupació estable. Ara mateix hem d'afrontar els reptes d'un altre tipus de superfícies i la problemàtica dels productes falsificats" "El Centre Històric és el cor de la ciutat i si el cor s'apaga, la ciutat es mor_".  
  
Finalment, **Ferran Martínez**, regidor delegat de Polítiques Econòmiques i Comerç ha recordat les diverses iniciatives que s'han desplegat des del seu departament que van dirigides a reforçar el xicotet comerç com Fira Mercat. "_Els comerciants estan realitzant un esforç important destinat a la digitalització per tal d'impulsar el comerç local_".  
  
La campanya es durà a terme mitjançant una recollida de signatures a través de www.essuturno.com i de la plataforma Change.org, on qualsevol persona pot subscriure la petició.